Komunistická strana

Komunistická strana je politická strana, ktorá propaguje komunizmus, a ktorej program spravidla vychádza z teórie marxizmu alebo marxizmu-leninizmu.

Mnohé takéto strany používajú termín komunistická aj vo svojom oficiálnom názve. Komunistické strany začali vznikať spravidla odštiepením zo sociálno-demokratických strán v rôznych krajinách sveta po vzniku komunistickej internacionály v Rusku v roku 1919 ale Komunistická strana Sovietskeho zväzu vznikla už roku 1903.

Ideovým východiskom komunistických strán je Manifest komunistickej strany od Karla Marxa a taktiež jeho dielo Kapitál. Cieľom komunistov je nastolenie komunizmu.

Najväčší vplyv dosiahli komunisti po druhej svetovej vojne, kedy sa stali de facto jedinými politickými stranami pri moci vo všetkých krajinách východnej Európy (vrátane Česko-Slovenska) a niektorých iných krajinách (tzv. "štátostrana"). 
V Česko-Slovensku bolo v roku 1989 okolo 11 % (1,7 milióna ľudí) obyvateľstva členmi KSČ a jej odnože KSS.

 Komunistické strany 
 Zahraničné 
Uvedené sú len historicky alebo v súčasnosti významné komunistické strany, úplný zoznam pozri Zoznam komunistických strán.

 Vládnuce komunistické strany 
 Čína - Komunistická strana Číny
 Kuba - Komunistická strana Kuby
 Laos - Laoská ľudová revolučná strana
 Mongolsko - Mongolská ľudová revolučná strana
 Podnestersko (neuznaná krajina) - Komunistická robotnícka strana Podnesterska
 Kórejská ľudovodemokratická republika - Kórejská robotnícka strana
 Vietnam - Komunistická strana Vietnamu

 Bývalé vládnuce komunistické strany 
 Afganistan - Ľudovodemokratická strana Afganistanu
 Albánsko - Albánska strana práce
 Bulharsko - Bulharská komunistická strana (medzi rokmi 1938 - 1948 "Bulharská robotnícka strana")
 Česko-Slovensko - Komunistická strana Česko-Slovenska, Komunistická strana Slovenska
 Etiópia - Robotnícka strana Etiópie
 Jemenská ľudovodemokratická republika - Jemenská socialistická strana
 Juhoslávia - Zväz komunistov Juhoslávie
 Kambodža - Komunistická strana Kambodže (Červení Kméri)
 Maďarská republika rád (1919) - Maďarská komunistická strana 
 Maďarsko - Maďarská robotnícka strana, Maďarská socialistická robotnícka strana
 Moldavsko - Komunistická strana Moldavskej republiky
 NDR - Jednotná socialistická strana Nemecka 
 Poľsko - Poľská zjednotená robotnícka strana 
 Rumunsko - Rumunská komunistická strana (do roku 1965 "Rumunská robotnícka strana")
 Sovietsky zväz - Komunistická strana Sovietskeho zväzu (pred rokom 1918 boľševická frakcia strany Sociálnodemokratická robotnícka strana Ruska)

 Na území Slovenska 
 súčasné
 Komunistická strana Slovenska
 ÚSVIT
 VZDOR – strana práce
 historické
 Komunistická strana Česko-Slovenska
 Komunistická strana Slovenska
 Komunistická strana Slovenska – 91

 Známi svetoví politici komunistických strán 
 Zahraniční 
 Rosa Luxemburgová - spoluzakladateľka Komunistickej strany Nemecka
 Vladimír Iľjič Lenin - architekt Veľkej októbrovej socialistickej revolúcie a vodca Sovietskeho zväzu
 Josif Vissarionovič Stalin - kontroverzný vodca Sovietskeho zväzu
 Lev Davidovič Trockij - zakladateľ Červenej armády
 Klement Gottwald - prvý komunistický prezident Česko-Slovenska
 Pol Pot - vodca Červených Kmérov v Kambodži
 Mao Ce-tung - vodca čínskej komunistickej strany
 Kim Ir Sen - vodca severokórejskej komunistickej strany

 Slovenskí 
Články o známych politikoch a členoch komunistických strán na Slovensku nájdete v kategórii Členovia KSČ/KSS, Politici KSS a Politici KSČ.

Kategória:Politické strany
Kategória:Komunizmus